Ifølge galluper som har blitt foretatt jevnlig siden 1988, har Olympiakos i denne perioden vært Hellas' mest populære lag. De røde fra havnen i Pireus representerte arbeiderklassen, og populariteten ble stadig større. I storhetstiden på 50-tallet begynte imidlertid klubben å tiltrekke seg fans fra flere sosiale klasser. Flere undersøkelser har siden blitt tatt i magasiner og aviser, og de aller fleste har vist at Olympiakos er den mest populære klubben i Hellas. Totalt i landet har klubben om lag to millioner supportere. De fleste av supporterne kommer fra Athen, Peloponnes og Thessalia.